Karl Þormóðsson, sem býr í borginni Zhaporozhye í Úkraínu, segir að enn sé allt með kyrrum kjörum í borginni. Mun færri flóttamenn hafi komist þangað en búist var við.
Karl býr ásamt úkraínskri eiginkonu sinni í Zhaporozhye. Undanfarnar vikur hafa borgarbúar búið sig undir að taka á móti flóttafólki frá stríðshrjáðum svæðum. Búist hefur verið við hundruðum þúsunda en Karl segir að mun færri hafi komist til borgarinnar en áætlað var.
Milli þrjú og fjögur þúsund. Það hefur reynst erfitt fyrir fólk að komast hingað. Bæði hefur fólk verið stoppað á leiðinni og svo hefur ekkert verið hleypt út úr borginni því þessi vopnahlé hafa aldrei haldið.
Búist við töluvert fleira fólki en það er ómögulegt að spá í næstu daga af því maður veit aldrei upp á hverju menn taka.
Karl segir allt fremur rólegt í Zhaporozhye. Borgin hafi sloppið mjög vel og birgðastaða matvöru og annarra nauðsynjavara sé góð.
Hún hefur verið nokkuð góð á öllum þessum nausðynjavörum. Það hefur ekki verið neinn skortur enn þá alla vega. Það er í lagi. Alla vega gasið, við erum með hita á húsinu, það er kynnt með gasi. Flestar bensínstöðvar eru opnar, það virðist hafa komist í þokkalegt lag.
